ai4bharat/Pralekha huggingface dataset:
புவி அறிவியல் அமைச்சகம்
புவி வெப்பமாதலின் தாக்கம் குறித்த ஆய்வு
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய புவி அறிவியல்  மற்றும் அறிவியல் மற்றும் தொழில்நுட்பம்  இணை அமைச்சர் டாக்டர் ஜிதேந்திர சிங் கீழ்காணும் தகவல்களை அளித்தார்.
நாடு முழுவதும் உள்ள நிலத்தடி நீர்மட்டத்தை மண்டல அளவில் ஜல் சக்தி அமைச்சகத்தின் நீர் வளம், ஆறுகள் மேம்பாடு மற்றும் கங்கை புனரமைப்பு துறையின் கீழ் இயங்கும் மத்திய நிலத்தடி நீர் வாரியம் அவ்வப்போது கண்காணித்து வருகிறது.
பருவநிலை மாற்றம் மற்றும் அதன் தாக்கங்கள் குறித்த ஆய்வுகளை ஐஐடி புவனேஸ்வர், எம்என்ஐடி ஜெய்ப்பூர், ஐஐடி தில்லி, ராஜஸ்தான் மத்திய பல்கலைக்கழகம், ஐஐடி ஜோத்பூர், எஸ்விஎன்ஐடி சூரத், ஐஐடி காந்தி நகர், ஐஐடி மும்பை, என்ஐடி சுரத்கல் , ஐஐடி கரக்பூர் உள்ளிட்ட பல்வேறு நிறுவனங்கள் மேற்கொண்டு வருகின்றன.
இந்தியாவில் நிலத்தடி நீர் மட்டத்தை செயற்கை முறையில் பெருக செய்வதற்கான பெருந்திட்டத்தை http://cgwb.gov.in/documents/masterplan-2013.pdf எனும் முகவரியில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777177
உள்நாட்டு விமானப் போக்குவரத்து அமைச்சகம்
ஜபல்பூர்-தில்லி வழித்தடத்தில் இண்டிகோ விமானங்களின் சேவையை சிவில் விமான போக்குவரத்து அமைச்சர் திரு ஜோதிராதித்ய சிந்தியா துவக்கி வைத்தார்
ஜபல்பூர்-தில்லி வழித்தடத்தில் இண்டிகோ விமானங்களின் சேவையை மத்திய சிவில் விமான போக்குவரத்து அமைச்சர் திரு ஜோதிராதித்ய சிந்தியா மற்றும் சிவில் விமான போக்குவரத்து இணை அமைச்சர் ஜெனரல்  வி கே சிங்  ஆகியோர் சிவில் விமான போக்குவரத்து அமைச்சக செயலாளர் திரு பிரதீப் கரோலாவுடன் இணைந்து காணொலி மூலம் துவக்கி வைத்தனர்.
மத்தியப் பிரதேச முதல்வர் திரு சிவராஜ் சிங் மதிப்புறு விருந்தினராக காணொலி மூலம் நிகழ்ச்சியில் பங்கேற்றார்.
நிகழ்ச்சியில் உரையாற்றிய மத்திய சிவில் விமான போக்குவரத்து அமைச்சர் திரு ஜோதிராதித்ய சிந்தியா, “பிரதமர் திரு நரேந்திர மோடியின் தலைமையின் கீழ் கடந்த 7 வருடங்களில் இந்திய விமான போக்குவரத்து துறை ஜனநாயகமயமாக்கப் பட்டுள்ளது. சாதாரண மக்களின் எட்டா கனவாக இருந்த விமானப் பயணம் தற்போது அனைவருக்கும் சாத்தியமாகி வருகிறது,” என்றார்.
மேலும் பேசிய அவர், “மத்தியப் பிரதேசத்தின் முக்கிய நகரங்களில் ஒன்றான ஜபல்பூரில் பல்வேறு துறைகளில் பலதரப்பட்ட வாய்ப்புகள் உள்ளன. இன்று முதல், நாட்டின் தலைநகரத்தில் இருந்தும், வர்த்தக தலைநகரான மும்பையில் இருந்தும் கூடுதல் விமான சேவைகள் ஜபல்பூருக்கு கிடைக்கும்,” என்றார்.
“இன்று நாங்கள் புதிய விமான சேவைகளை மட்டும் ஜபல்பூரில் இருந்து துவக்கி வைக்கவில்லை, ஜபல்பூர் விமான நிலைய மேம்பாட்டிற்கான ரூ 421 கோடி மதிப்பிலான திட்டத்திற்கும் ஒப்புதல் அளித்துள்ளோம். 10,000 சதுர அடியிலான முனைய கட்டிடம், புதிய ஏடிசி கோபுரம், பெரிய விமானங்களுக்கு ஏற்ற வகையில் 1950 மீட்டரில் இருந்து 2750 மீட்டராக ஓடுதளம் விரிவாக்கம் ஆகியவை இதில் அடங்கும்,” என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747566
சுகாதாரம் மற்றும் குடும்ப நலத்துறை அமைச்சகம்
செயற்கை இனிப்பூட்டிகளைப் பயன்படுத்துவதற்கான வழிகாட்டுதல்கள்
புற்றுநோய் ஆராய்ச்சிக்கான சர்வதேச நிறுவனம்  மற்றும் உலக சுகாதார அமைப்பின் உணவு மற்றும் விவசாய அமைப்பு  ஆகியவற்றின் கூட்டு நிபுணர் குழு நடத்திய சர்க்கரை அல்லாத இனிப்புகளால் ஏற்படும் சுகாதார பாதிப்புகள் குறித்த ஆய்வில் இவற்றால் புற்றுநோய்க்கு ஓரளவு வாய்ப்புகள் இருப்பதாகத் தெரிய வந்துள்ளதாக இந்திய மருத்துவ ஆராய்ச்சி கவுன்சில்  தெரிவித்துள்ளது. இருப்பினும், தினசரி உட்கொள்ளல் உடல் எடையைப் பொறுத்து ஒரு கிலோ எடைக்கு 40 மில்லி கிராம் வரை உட்கொள்ளலாம் என வரையறுக்கப்பட்டுள்ளது.
இந்திய உணவு பாதுகாப்பு மற்றும் தர நிர்ணய ஆணையம், ஏற்கெனவே உணவுப் பாதுகாப்பு மற்றும் தரநிலைகள் ஒழுங்குமுறையில் பல்வேறு செயற்கை இனிப்புகளுக்கான தரங்களை வகுத்துள்ளது. கலோரி அல்லாத இனிப்புகளுக்கான இந்த தரநிலைகள் மற்றும் பல்வேறு உணவுப் பொருட்களைப் பயன்படுத்துவதற்கான வரம்புகள், உணவு சேர்க்கைகள் குறித்தகூட்டு உலக சுகாதார அமைப்பின் நிபுணர் குழுவால் நிர்ணயிக்கப்பட்டுள்ளன.
மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் திரு எஸ்.பி.பாகெல் மாநிலங்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
PIB Headquarters
வேலூர் & கடலூரில் உள்ள அஞ்சலக பாஸ்போர்ட் சேவை மையங்களில் ஜூலை 14, 2018 அன்று சிறப்பு பாஸ்போர்ட் முகாம்
பொது மக்களின் தேவையை நிறைவேற்றவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், சென்னையில் உள்ள மண்டல பாஸ்போர்ட் அலுவலகம், ஜூலை 14, 2018 சனிக்கிழமை அன்று, வேலூர் மற்றும் கடலூரில் உள்ள அஞ்சலக பாஸ்போர்ட் சேவை மையங்களில் சிறப்பு பாஸ்போர்ட் முகாமிற்கு ஏற்பாடு செய்துள்ளது.
வேலூர் & கடலூரில் உள்ள அஞ்சலக பாஸ்போர்ட் சேவை மையங்கள், ஜூலை 14, 2018 சனிக்கிழமை அன்று, பிற வழக்கமான வேலை நாளை போன்று செயல்படுவதுடன், விண்ணப்பதாரர்களுக்கு ஒதுக்கீடு செய்யப்பட்ட நேரத்தின்படி விண்ணப்பங்களை பெற்றுக் கொள்ளும். இந்த முகாம் மூலம், ஏறக்குறைய 110 விண்ணப்பதாரர்கள் பயனடைவார்கள் என எதிர்பார்க்கப்படுகிறது.
இந்த பாஸ்போர்ட் முகாமில் பங்கேற்க விரும்பும் அனைத்து விண்ணப்பதாரர்களும், ‘www.passportindia.gov.in’, என்ற அதிகாரபூர்வ இணையதளத்தில் ஆன்லைன் முறையில் பதிவு செய்து, விண்ணப்ப பதிவு எண் பெறுவதுடன், இணையதளம் மூலமாகவே கட்டணத்தையும் செலுத்தி, நேர்காணலுக்கு நேர ஒதுக்கீடு பெறலாம். இந்த முகாமில் பங்கேற்கும் விண்ணப்பதாரர்கள், தங்களது விண்ணப்ப பதிவு எண்ணைக் கொண்ட நகலுடன், தேவையான அசல் சான்றிதழ்கள் மற்றும் சுய சான்றொப்பமிட்ட சான்றிதழ்களின் பிரதி ஒன்றையும் அஞ்சலக பாஸ்போர்ட் சேவை மையத்திற்கு எடுத்து வர வேண்டும். புதிய மற்றும் மீள் பாஸ்போர்ட் கோரும் விண்ணப்பங்கள் மட்டும் ஏற்றுக் கொள்ளப்படும்.
ஜூலை 14, 2018 அன்று நடைபெற உள்ள முகாமில் பங்கேற்பதற்கான நேர ஒதுக்கீடு பற்றிய விவரங்கள், ஜூலை 11, 2018  14.30 மணிக்கு வெளியிடப்படும். முகாம் நாளன்று அவரவருக்கு ஒதுக்கப்பட்ட நேரத்தில் மட்டுமே விண்ணப்பங்கள் பெற்றுக் கொள்ளப்படும். காவல்துறை தடையின்மைச் சான்று, நிறுத்தி வைக்கப்பட்ட மற்றும் மறுக்கப்பட்ட டோக்கன்களுக்கான விண்ணப்பங்கள் இந்த முகாமின் போது ஏற்றுக் கொள்ளப்பட மாட்டாது.
•••••
(Visitor Counter : 92
தகவல் மற்றும் ஒலிபரப்பு அமைச்சகம்
‘அரசியலமைப்பு உருவாக்கம்’ பற்றிய மின்னணு-புகைப்பட கண்காட்சி மற்றும் ‘75ம் ஆண்டில் சித்ராஞ்சலி’ என்ற மெய்நிகர் திரைப்பட போஸ்டர்: மத்திய அமைச்சர்கள் தொடங்கி வைத்தனர்
அரசியலமைப்பு உருவாக்கம்’ பற்றிய மின்னணு-புகைப்பட கண்காட்சி மற்றும் ‘75ம் ஆண்டில் சித்ராஞ்சலி’ என்ற மெய்நிகர் திரைப்பட போஸ்டரை மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர், மத்திய சுற்றுலா மற்றும் கலாச்சாரத்துறை அமைச்சர் திரு ஜி.கிஷன் ரெட்டி ஆகியோர் தகவல் மற்றும் ஒலிபரப்புத்துறை இணையமைச்சர் டாக்டர் எல்.முருகன், நாடாளுமன்ற விவகாரத்துறை இணையமைச்சர் திரு அர்ஜூன் ராம் மெஹ்வல், கலாச்சாரத்துறை இணையமைச்சர் திருமதி மீனாட்சி லெகி ஆகியோருடன் இணைந்து தொடங்கி வைத்தனர்.
விடுதலையின் அம்ரித் மகோத்ஸவத்தை கொண்டாட, தகவல் மற்றும் ஒலிபரப்புத்துறை அமைச்சகம் கொண்டாடும் ‘ஐகானிக் வாரத்தின்’ ஒரு பகுதியாக இந்நிகழ்ச்சி நடத்தப்பட்டது. புதிய இந்தியாவின் பயணம், அதிகம் அறியப்படாத சுதந்திர போராட்ட வீரர்களின் பங்களிப்பை கொண்டாடுவதும் தான் இந்நிகழ்ச்சியின் நோக்கம்.
இந்நிகழ்ச்சியில் பேசிய அமைச்சர் திரு அனுராக் தாகூர், மின்னணு-புகைப்பட கண்காட்சியின் நோக்கம், அரசியல் அமைப்பு உருவாக்கத்தை மக்களுக்கு தெரிவிப்பதுதான் என கூறினார். இந்திய அரசியல் சாசனத்தின் அடிப்படை கொள்கைகளை பரப்பும் முயற்சியில் இளைஞர்களை ஊக்குவிக்க, உங்கள் அரசியல் சாசனத்தை அறிந்து கொள்ளுங்கள் என்ற நிகழ்ச்சியை மத்திய அரசு விரைவில் நடத்தும் என அமைச்சர் திரு அனுராக் தாகூர் அறிவித்தார்.
மெய்நிகர் போஸ்டர் கண்காட்சி குறித்து பேசிய மத்திய அமைச்சர், ‘‘சித்ராஞ்சலி 75, இந்திய சினிமாவின் 75வது ஆண்டை குறிக்கிறது எனவும், இது நமது சுதந்திரப் போராட்ட வீரர்கள், சமூக சீர்திருத்தவாதிகளின் புனிதமான நினைவுகள், நமது வீரர்களின் தைரியம் ஆகியவற்றை நிச்சயம் தூண்டும்’’ என கூறினார்.
விடுதலையின் அம்ரித் மகோத்ஸவத்தை விரிவாக நடத்துவதற்காக தகவல் மற்றும் ஒலிபரப்புத்துறை அமைச்சகத்துக்கு மத்திய அமைச்சர் திரு ஜி.கிஷன் ரெட்டி நன்றி தெரிவித்தார். அம்ரித் மகோத்ஸவம் அரசு நிகழ்ச்சியாக இல்லாமல், மக்கள் நிகழ்ச்சியாக இருக்க வேண்டும் என்பது நமது பிரதமரின் தொலை நோக்கு என அவர் கூறினார்.
மின்னணு தொகுப்பை இந்த இணைப்பில் https://constitution-of-india.in/ காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749558
பாதுகாப்பு அமைச்சகம்
விமானப்படையின் துணைத் தளபதியாக ஏர் மார்ஷல் அசுதோஷ் தீட்சித் பொறுப்பேற்றுக் கொண்டார்
விமானப்படையின் துணைத் தளபதியாக ஏர் மார்ஷல் அசுதோஷ் தீட்சித் இன்று பொறுப்பேற்றுக் கொண்டார். தேசிய பாதுகாப்பு அகாடமியில் பயிற்சிப் பெற்ற அவர் 1986, டிசம்பர் 6 அன்று போர்ப்படைப் பிரிவில் சேர்ந்தார். பங்களாதேஷில் ராணுவப் படிப்பிலும், புதுதில்லி தேசிய பாதுகாப்புக் கல்லூரியிலும் பட்டப்படிப்பை முடித்தார். போர் விமானத்தில் போர் வீரர், பயிற்சியாளர், சரக்குப் போக்குவரத்து விமானத்தில் பணி என 3,300 மணி நேரங்களுக்கும் மேல் விமானத்தில் பயணித்த அனுபவம் பெற்றவராவார். சேஃப்டு சாகர், ரக்ஷக் ராணுவ நடவடிக்கைகளில் அவர் பங்கேற்றுள்ளார்.
வணிகம் மற்றும் தொழில்துறை அமைச்சகம்
அரசு மின்னணு அங்காடி 12 ஆயிரம் கோடிக்கு மேலான வர்த்தகத்தைப் பதிவு செய்துள்ளது.
அரசு மின்னணு அங்காடிக்கான தேசிய இயக்கத்தை செப்டம்பர் மாதம் 5 ஆம் தேதி அன்று மத்திய வர்த்தகம் மற்றும் தொழில் துறை அமைச்சர் திரு. சுரேஷ் பிரபு தொடங்கி வைத்தார். இதையடுத்து, இந்த இயக்கம் 19 மாநிலங்களிலும், யூனியன் பிரதேசங்களிலும் தொடங்கி வைக்கப்பட்டது.
அரசு மின்னணு அங்காடிக்கான ஆறு வாரகால தேசிய இயக்கத்தை சென்ற மாதம் 6 ஆம் தேதி முதல் இம்மாதம் 17 ஆம் தேதி வரை நடத்த இந்திய அரசு முடிவு செய்தது. அனைத்து அரசுத் துறைகள் மற்றும் அமைப்புகளுக்காக, அரசு மின்னணு அங்காடிகள் மூலமாக, இவ்வங்காடி பற்றிய விழிப்புணர்வை உண்டாக்குவது, அதன் பயன்பாட்டை துரிதப்படுத்துவது மற்றும் கொள்முதலின் பயன்களை மேம்படுத்துவது ஆகியவையே இவ்வியக்கத்தின் நோக்கமாகும்.
அனைத்து மத்திய அரசுத் துறைகள் மற்றும் மாநில பொதுத்துறை நிறுவனங்களை உள்ளடக்கிய இந்த இயக்கம், பயிலரங்கங்கள், சாலையோர நிகழ்ச்சிகள், பயிற்சிகள் மற்றும் வாங்குவோர் மற்றும் விற்போருக்கான பதிவுகள் உட்பட கல்வி மற்றும் தகவல் நடவடிக்கைகளையும் மேற்கொள்ளும்.
தேசிய பொது கொள்முதல் இணைய தளமான அரசு மின்னணு அங்காடி, அரசுத் துறைகளுக்கு பொதுவான பொருட்களையும், சேவைகளையும் கொள்முதல் செய்து கொள்வற்கும் ஒரு முழுமையான தீர்வாக அமைகிறது.
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்துறையில் ஏற்படக்கூடிய இடையூறுகளைத் தவிர்க்க உதவி மையங்கள் மற்றும் கட்டுப்பாட்டு அறைகளை மத்திய அரசு அமைத்துள்ளது
கொவிட் பாதிப்புகள் நாடு முழுவதும் அதிகரித்து வரும் நிலையில், பரவலைக் கட்டுப்படுத்த பல்வேறு மாநில அரசுகள்/யூனியன் பிரதேசங்கள் எடுத்துள்ள நடவடிக்கைகளை தொழில் மற்றும் உள்நாட்டு வர்த்தக மேம்பாட்டுத் துறை கவனித்து வருகிறது.
பல்வேறு மாநில அரசுகள்/யூனியன் பிரதேசங்கள் விதித்துள்ள கட்டுப்பாடுகள் காரணமாக சரக்குகள் மற்றும் அத்தியாவசியப் பொருட்களின் போக்குவரத்து மற்றும் விநியோகத்தில் ஏதேனும் பாதிப்புகள் ஏற்படுகிறதா என்பதை தொழில் மற்றும் உள்நாட்டு வர்த்தக மேம்பாட்டுத் துறை கண்காணிக்கும்.
சரக்குகளின் போக்குவரத்து மற்றும் விநியோகம் அல்லது வளங்களைத் திரட்டுவதில் உற்பத்தி, போக்குவரத்து, விநியோகம், மொத்த விற்பனை அல்லது மின்-வணிக நிறுவனங்கள் சிரமங்களை எதிர்கொண்டால், பின்வரும் தொலைபேசி எண்கள்/மின்னஞ்சலில் தெரிவிக்கலாம்:-
தொலைபேசி: + 91 11 23063554, 23060625
மின்னஞ்சல்: dpiit-controlroom[at]gov[dot]in
மேற்கண்ட தொலைபேசி எண்கள் 05.01.2022 முதல் காலை 9 மணி முதல் இரவு 9 மணி வரை செயல்படும். பல்வேறு பங்குதாரர்களால் தெரிவிக்கப்படும் சிக்கல்கள் தொடர்புடைய மாநில/யூனியன் பிரதேச அரசாங்கங்களின் கவனத்திற்கு இந்தக் கட்டுப்பாட்டு அறையின் மூலம் எடுத்துக் கொள்ளப்படும்.
கொவிட்-19 பாதிப்புகளின் அதிகரிப்பைக் கருத்தில் கொண்டு, ஏற்றுமதி மற்றும் இறக்குமதி மற்றும் வர்த்தகப் பங்குதாரர்கள் எதிர்கொள்ளும் சிரமங்களின் நிலையைக் கண்காணிக்கும் பணியில் வர்த்தகத் துறை மற்றும் வெளிநாட்டு வர்த்தக தலைமை இயக்குநரகம் ஈடுபட்டுள்ளன. சர்வதேச வர்த்தகம் தொடர்பாக எழும் சிக்கல்களுக்கு ஆதரவளிப்பதற்கும் பொருத்தமான தீர்வுகளைப் பெறுவதற்கும் ‘கொவிட் உதவி மையத்தை’ வெளிநாட்டு வர்த்தக தலைமை இயக்குநரகம் செயல்படுத்தியுள்ளது.
https://dgft.gov.in தளத்தின் வாயிலாக கொவிட் உதவி மையத்தை வர்த்தகர்கள் தொடர்பு கொண்டு விவரங்களை தெரிவிக்கலாம்.
இது தவிர, dgftedi[at]nic[dot]in என்ற மின்னஞ்சல் முகவரி அல்லது 1800-111-550 என்ற கட்டணமில்லா எண்ணையும் தொடர்பு கொள்ளலாம். மின்னஞ்சலின் தலைப்பில் ‘Covid-19 Helpdesk’ என குறிப்பிட வேண்டும்.
ஸ்டேட்டஸ் டிராக்கர் வசதியைக் கொண்டு தீர்வுகளின் நிலையை அறிந்து கொள்ளலாம். இது தொடர்பாக மின்னஞ்சல் மற்றும் குறுந்தகவலும் அனுப்பப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788275
கப்பல் போக்குவரத்து அமைச்சகம்
பெருந்தொற்று காலத்தின் போதும், பொருளாதார சக்கரத்தை நகர்த்திச் செல்லும், கப்பல் பணியாளர்களுக்கு திரு மாண்டவியா பாராட்டு
சர்வதேச கப்பல் பணியாளர்கள் தினம் கொண்டாடப்பட்டது
சர்வதேசக் கப்பல் பணியாளர்கள் தினத்தையொட்டி ‘தேசிய கடல்சார் நாள் விழா கொண்டாட்டங்கள் குழு’ ஏற்பாடு செய்திருந்த விழாவில் முக்கிய விருந்தினராக மத்திய கப்பல் போக்குவரத்துத் துறை  இணை அமைச்சர் திரு மான்சுக் மாண்டவியா காணொளி மாநாடு மூலம் கலந்து கொண்டார். கப்பல் பணியாளர்களுக்கான ஆண்டு தினம், இந்த ஆண்டு “கப்பல் பணியாளர்கள் முக்கியப் பணியாளர்கள்” என்ற கருப்பொருளுடன் நடைபெறுகிறது உலக வர்த்தகத்தில் 90 சதவிகிதம் கடல்வழியாக நடைபெறுகிறது. எனவே உலகின் பொருள் வழங்கு தொடரைப் பராமரிப்பதில் கப்பல் பணியாளர்கள் ஆற்றிவரும் பங்கைப் பாராட்டுவதாக இது அமைகிறது.
திரு.மாண்டவியா மின் இதழ் ஒன்றை வெளியிட்டு, உரையாற்றினார் கப்பல்துறை தலைமை இயக்குநர் அலுவலக அதிகாரிகள், ஷிப்பிங் கார்ப்பரேஷன் ஆப் இந்தியாவின் தலைவர் நிர்வாக இயக்குநர், நிறுவன ஊழியர்கள், கப்பல் பணியாளர்கள் ஆகியோர் நிகழ்ச்சியில் பங்கேற்றனர்.
சர்வதேசக் கப்பல் பணியாளர்கள் தினத்தையொட்டி கப்பல் பணியாளர்கள் அனைவருக்கும் திரு. மாண்டவியா பாராட்டு தெரிவித்தார். நாட்டின் பொருளாதாரத்திற்கும் வளர்ச்சிக்கும் இந்தியக் கப்பல் பணியாளர்கள் ஆற்றிவரும் பங்கிற்கு அவர் பாராட்டு தெரிவித்தார். இப்பணியில் உள்ளவர்களுக்கு ஆதரவாக உள்ள அவர்களது குடும்பத்தினருக்கு திரு.மாண்டவியா நன்றி தெரிவித்தார். பயணம் தொடங்கும் முன்னரும், பயணம் முடிந்த பிறகும் பல்வேறு நடைமுறைகளை கோவிட் பொது முடக்கக் காலத்தில் பின்பற்றுவதில் உள்ள தொழில்ரீதியான சிக்கல்களையும் சவால்களையும் கப்பல் பணியாளர்கள் மேற்கொள்ள வேண்டியிருக்கிறது என்றும் அமைச்சர் குறிப்பிட்டார். 2014ஆம் ஆண்டு 94 ஆயிரமாக இருந்த இந்திய கப்பல் பணியாளர்களின் பங்கு 5 லட்சமாக அதிகரிக்க இலக்கு நிர்ணயிக்கப்பட்டுள்ளதாக திரு.மாண்டவியா கூறினார் இதனால் இந்திய இளைஞர்களுக்கு அதிக வருவாய் அளிக்கக்கூடிய, அதிக அளவிலான வேலைவாய்ப்புகள் உருவாகும். கோவிட் பெருந்தொற்று காலத்தின் போதும், பொருளாதார சக்கரத்தை நகர்த்திச் செல்லும் பணியில் ஈடுபட்டுள்ள பணியாளர்களுக்கு பாராட்டு தெரிவித்த அவர், வருங்காலத்தில், புதிய இந்தியாவை உருவாக்குவதற்கும், சேவை செய்வதற்கும் பாதுகாப்பான முறையில் பயணிப்பதற்கு வாழ்த்து தெரிவித்தார்.
------
(Visitor Counter : 155
நிதி அமைச்சகம்
இந்தியாவின் அந்நியச் செலாவணி கையிருப்பு தொடர்ந்து போதுமான அளவில் உள்ளது
நடப்புக் கணக்கு பற்றாக்குறை சமாளிக்கக்கூடிய அளவில் உள்ளது
வெளியுறவு கடன் சுமை, சரிவு நிலையில் உள்ளது
மத்திய நிதி மற்றும் பெரு நிறுவன விவகாரங்களுக்கான அமைச்சர் திருமதி. நிர்மலா சீதாராமன், 2018 – 19ஆம் ஆண்டுக்கான பொருளாதார ஆய்வறிக்கையை நாடாளுமன்றத்தில் இன்று தாக்கல் செய்தார்.
இந்தியாவின் வெளியுறவுத்துறையைப் பொருத்தமட்டில், அது தொடர்ந்து சீராக இருப்பதாக பொருளாதார ஆய்வறிக்கை தெரிவிக்கிறது. எனினும், நடப்பு கணக்குப் பற்றாக்குறை  2017-18-ல் 1.8 மொத்த உள்நாட்டு உற்பத்தியில் விழுக்காடாக இருந்தது, 2018-19ல் 2.1 விழுக்காடாக உயர்ந்திருப்பது, சமாளிக்கக்கூடிய அளவில் உள்ளது. நடப்பு கணக்கு பற்றாக்குறை அதிகரித்திருப்பதற்கு, வர்த்தக பற்றாக்குறையே காரணமாகும். 2017-18ல் மொத்த உள்நாட்டு உற்பத்தியில் 6.0 விழுக்காடாக இருந்த வர்த்தக பற்றாக்குறை 2018-19ல் 6.7 விழுக்காடாக உயர்ந்துள்ளது. 2018-19ல் கச்சா எண்ணெய் விலை உயர்வும், வர்த்தக பற்றாக்குறை சரிவுக்கு காரணமாக அமைந்தது. பண பரிவர்த்தனை வளர்ச்சியின் உத்வேகம் அதிக அளவிலான நடப்பு கணக்குப் பற்றாக்குறையை தவிர்த்துள்ளது.
இந்தியாவின் அந்நியச் செலாவணி கையிருப்பு தொடர்ந்து போதுமான அளவில் அதாவது, 400 பில்லியன் அமெரிக்க டாலருக்கு அதிகமான அளவில் இருப்பதாக பொருளாதார ஆய்வறிக்கை தெரிவிக்கிறது. 2017-18ல் ரூபாயின் மதிப்பு, அமெரிக்க டாலர் ஒன்றுக்கு 65-68 ஆகக் இருந்தது. 2018-19ல் இதன் மதிப்பு 70-74ஆக குறைந்தது. கச்சா எண்ணெய் விலை ஏறுவதும் இறங்குவதுமாக இருந்ததால், 2018-19ல் அந்நியச் செலாவணி விகிதம் முந்தைய ஆண்டில் இருந்ததைவிட மாறியிருந்தது.
2018 டிசம்பர் வரை இந்தியாவின் வெளியுறவுக் கடன், 521.1 பில்லியன் அமெரிக்க டாலராக இருந்தது. இந்த அளவு 2018 மார்ச் இறுதியில் முடிவில் இருந்ததைக் காட்டிலும் 1.6 விழுக்காடு குறைவாகும்.
இந்தியாவின் ஏற்றுமதி மற்றும் இறக்குமதி அளவு, 2017-18ல் இருந்ததைக் காட்டிலும் 2018-19ல் நிலையாக இருந்தது. இந்தியாவின் வணிக ரீதியிலான ஏற்றுமதியின் மதிப்பு 2018-19ல் 330.07 பில்லியன் அமெரிக்க டாலராக இருந்தது. பெட்ரோலியப் பொருட்கள், விலைமதிப்பற்ற கற்கள், மருந்துக் கலவைகள், தங்கம் மற்றும் இதர விலைமதிப்பற்ற உலோகங்கள் ஏற்றுமதிப் பொருட்களில் முக்கிய இடத்தை பெற்றிருந்தது. இந்தியாவின் இறக்குமதி 2018-19ல் 514.03 பில்லியன் அமெரிக்க டாலராக இருந்தது. கச்சா பெட்ரோலியம், முத்துக்கள், விலைமதிப்பற்ற கற்கள், தங்கம் ஆகியவை இறக்குமதி பொருட்களில் உயர்ந்த இடத்தைப் பெற்றிருந்தன. இந்த காலகட்டத்தில் வர்த்தக பற்றாக்குறை 183.96 அமெரிக்க டாலராக இருந்தது. அமெரிக்கா, சீனா, ஹாங்காங், ஐக்கிய அரபு எமிரேட்ஸ் மற்றும் சவுதி அரேபியா நாடுகள் இந்தியாவின் பிரதான வர்த்தக பங்குதாரர்கள் பட்டியலில் தொடர்கின்றன.
மனித வள மேம்பாட்டு அமைச்சகம்
கொவிட்-19 பெருந்தொற்றின் போது கல்வித் துறை எடுத்த நடவடிக்கைகளின் தொகுப்பை மத்திய கல்வி அமைச்சர் வெளியிட்டார்
கொவிட்-19 பெருந்தொற்றின் போது கல்வித் துறை எடுத்த நடவடிக்கைகளின் தொகுப்பை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' காணொலி மூலம் இன்று வெளியிட்டார்.
இந்நிகழ்வில் பேசிய அமைச்சர், 2020-21-ஆம் ஆண்டில் இதுவரை இல்லாத பொது சுகாதார நெருக்கடியை கொவிட்-19 பெருந்தொற்று ஏற்படுத்தியதென்றும், இதனால் உலகின் அனைத்து பகுதிகளிலும் உள்ள கிட்டத்தட்ட அனைத்து நாடுகளும் பாதிக்கப்பட்டதாகவும் கூறினார்.
தினசரி வாழ்க்கையில் பெரும் பாதிப்புகளை ஏற்படுத்திய இந்த பெருந்தொற்று, நாடு முழுவதும் பள்ளிகள் மூடப்பட்டதால் குழந்தைகளையும் பாதித்ததென்று அமைச்சர் கூறினார்.
இவற்றைக் கருத்தில் கொண்டு, பிரதமரின் இ-வித்யா, பிரக்யதா வழிகாட்டுதல்கள், மனநல-சமூக ஆதரவுக்காக மனோதர்ப்பன், மின்-பாடங்கள், மாற்று கல்வி அட்டவணை உள்ளிட்ட நடவடிக்கைகளை பள்ளிக் கல்வி மற்றும் எழுத்தறிவு துறை எடுத்ததாக அமைச்சர் கூறினார்.
இதன் மூலம் கொவிட்-19 காரணமாக படிப்பில் குழந்தைகள் பின்தங்கி விடாமல் இருப்பது உறுதி செய்யப்பட்டிருப்பதாக திரு ரமேஷ் பொக்ரியால் 'நிஷாங்க்' தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676495
பிரதமர் அலுவலகம்
அருணாச்சலப் பிரதேசத்தின் பரசுராம் குண்ட் திருவிழாவின் காட்சிகளைப் பிரதமர் பகிர்ந்து கொண்டார்
அருணாச்சலப் பிரதேசத்தில் நடைபெற்ற பரசுராம் குண்ட் திருவிழாவின் காட்சிகளைப் பிரதமர் திரு நரேந்திர மோடி பகிர்ந்து கொண்டார்.
அருணாச்சலப் பிரதேச முதல்வர் திரு பெமா காண்டுவின் ட்வீட்டைப் பகிர்ந்து கொண்ட பிரதமர், தனது ட்வீட்டர் பதிவில் தெரிவித்திருப்பதாவது;
"அருணாச்சலப் பிரதேசத்தை மதிப்பிடுவதற்கான ஒரு தனித்துவமான வாய்ப்பு, பேரானந்தமான அனுபவம் போல் தெரிகிறது."
பிரதமர் அலுவலகம்
மாநிலங்களவை உறுப்பினர் திரு ராஜீவ் சதவின் மறைவிற்கு பிரதமர் இரங்கல்
மாநிலங்களவை உறுப்பினர் திரு ராஜீவ் சதவ் அவர்களின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
“நாடாளுமன்றத்தில் எனது அருமை நண்பரான திரு ராஜீவ் சதவ் அவர்களின் மறைவினால் ஆழ்ந்த துயருற்றேன். பல்வேறு ஆற்றல் வளங்களைக் கொண்ட வளர்ந்துவரும் தலைவராக அவர் திகழ்ந்தார். அவரது குடும்பத்தினருக்கும், நண்பர்களுக்கும், ஆதரவாளர்களுக்கும் எனது இரங்கல்கள். ஓம் சாந்தி”, என்று பிரதமர் விடுத்துள்ள சுட்டுரைச் செய்தியில் கூறியுள்ளார்.
நிதி அமைச்சகம்
மேகாலயா மக்கள் சமூகம் தலைமையேற்கும் நில நிர்வாகத் திட்டத்திற்கான 48 மில்லியன் அமெரிக்க டாலர் கடன் ஒப்பந்தத்தில் உலக வங்கியுடன் இந்தியா கையெழுத்திட்டுள்ளது
“மேகாலயா மக்கள் சமூகம் தலைமையேற்கும் நில நிர்வாகத் திட்டத்திற்கு” 48 மில்லியன் அமெரிக்க டாலர் ஐ.பி.ஆர்.டி  கடன் ஒப்பந்தத்தில் உலக வங்கியுடன் இந்தியா இன்று  கையெழுத்திட்டுள்ளது.
மேகாலயா மாநிலத்தின் தெரிவு செய்யப்பட்ட நிலப் பகுதிகளில் மக்கள் தலைமையேற்கும் நில நிர்வாகத்தை வலுப்படுத்துவது இந்தத் திட்டத்தின் நோக்கமாகும். இந்தத் திட்டம் மூன்று அம்சங்களைக் கொண்டுள்ளது.  இயற்கை வள மேலாண்மைக்கான அறிவையும், திறனையும் வலுப்படுத்துவது,  மக்கள் தலைமையேற்கும் நிலப் பகுதித் திட்டமிடலும், அமலாக்கமும்,  திட்ட நிர்வாகம் மற்றும் ஆளுகை.
இந்தத் திட்டம் நிறைவுபெறும் நாள் 30 ஜூன் 2023.
=============
(Visitor Counter : 115
மத்திய அமைச்சரவை
விண்வெளியை அமைதிக்காகப் பயன்படுத்துதல், விண்வெளி ஆய்வு ஆய்வில் ஒத்துழைப்புக்கான இந்தியா – இந்தோனேஷியா இடையேயான கட்டமைப்பு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதிக்காகப் பயன்படுத்துதல், விண்வெளி ஆய்வு ஆகியவற்றில் ஒத்துழைப்புக்கான இந்தியா – இந்தோனேஷியா இடையேயான கட்டமைப்பு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்தக் கட்டமைப்பு ஒப்பந்தம் 2018 மே மாதம் 30-ம் தேதி ஜகர்த்தாவில் கையெழுத்திடப்பட்டு பரிமாறிக்கொள்ளப்பட்டது.
விவரங்கள்:
- இந்தக் கட்டமைப்பு ஒப்பந்தம் கீழ்கண்ட துறைகளில் ஒத்துழைப்புக்கு உதவியாக இருக்கும். விண்வெளி அறிவியல், விண்வெளி ஆராய்ச்சி, விண்வெளி தொழில்நுட்பப், பயன்பாடு, தொலை உணர்வு, ஒருங்கிணைந்த பிஐஏகே டிடிசி நிலைய பராமரிப்பு, இந்திய தரை நிலையத்தை அமைத்தல், ஐஆர்ஐஎம்எஸ் நிலையத்தை அமைத்தல், லபான்-ல் தயாரிக்கப்பட்ட செயற்கை கோள்களை செலுத்துவதில் உதவி, தரை நிலையங்களை பரஸ்பரம் பயன்படுத்துதல்.
- இந்த கட்டமைப்பு ஒப்பந்தம் குறிப்பிட்ட நடவடிக்கைகளுக்கான செயல்பாட்டு ஏற்பாடுகளை இறுதி செய்ய வழி வகுக்கும். டிஓஎஸ் /இஸ்ரோ மற்றும் இந்தோனேஷியாவின் தேசிய ஏரோனாட்டிக்ஸ், விண்வெளி நிறுவனம்  ஆகியவற்றிலிருந்து உறுப்பினர்களைக் கொண்ட கூட்டுப் பணிக்குழுவை அமைப்பதற்கு இது வகை செய்யும். இந்தக் குழு ஒப்பந்தத்தின் இலக்குகளை அடைய உதவும்.
தாக்கம்:
இந்தியாவுக்கும் இந்தோனேஷியாவுக்கும் இடையே ஒத்துழைப்பை வலுப்படுத்த இந்தக் கட்டமைப்பு உடன்பாடு உதவும். இந்த உடன்பாடு இந்தோனேஷியாவில் இஸ்ரோவின் டிடிசி நிலையம் மற்றும் ஐஆர்ஐஎம்எஸ் நிலையம் ஆகியவற்றை அமைக்க உதவும்
பின்னணி:
2018 ஏப்ரல் 23 – 26 இடையே ஜகர்த்தாவில் நடைபெற்ற இந்தியா –இந்தோனேஷியாவுக்கு இடையிலான கூட்டத்தில் விண்வெளியை அமைதிப் பணிகளுக்காகப் பயன்படுத்துவது, விண்வெளி ஆராய்ச்சியில் ஒத்துழைப்பு ஆகியவற்றுக்கான பரஸ்பரம் ஏற்புடைய ஒப்பந்தத்தின் முன்வடிவை உருவாக்க இஸ்ரோவும், லபானும் பேச்சுவார்த்தைகள் நடத்தின. தேவையான ஒப்புதல்களை வெளியுறவு அமைச்சகத்திடமிருந்து பெற்ற பிறகு இந்த கட்டமைப்பு ஒப்பந்தம் கையெழுத்திடப்பட்டு இந்திய பிரதமர் திரு நரேந்திர மோடி 2018 மே மாதம் 30-ம் தேதி இந்தோனேஷியாவில் பயணம் மேற்கொண்ட போது கையெழுத்திடப்பட்டது.
-------------
(Visitor Counter : 107
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டுவசதி திட்ட பயனாளிகளுடனான சந்திப்புக்கு மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் தலைமை
"எங்கள் வாழ்க்கை வெகுவாக மாறிவிட்டது, சமூகத்தில் கண்ணியமான இடத்தை இப்போது பெற்றுள்ளோம்" என்று பிரதமரின் வீட்டுவசதி திட்டத்தின்  பயனாளி ஒருவர், வீட்டு வசதி மற்றும் நகர்ப்புற விவகார அமைச்சகத்தின் செயலாளரான திரு. மனோஜ் ஜோஷியிடம் இன்று கூறினார்.
புதுதில்லியில் காணொலி மூலம் நடைபெற்ற பிரதமரின் வீட்டுவசதி திட்ட பயனாளிகளுடனான சந்திப்புக்கு மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் தலைமை வகித்தார். இணை செயலாளரும் திட்ட இயக்குநருமான திரு. குல்தீப் நாராயணும் இதில் கலந்துகொண்டார்.
பயனாளிகளுடன் நேரடியாக உரையாடுவதன் மூலம் திட்டத்தின் முன்னேற்றத்தை கண்காணிக்க இந்த நடவடிக்கை தொடங்கப்பட்டுள்ளது. இன்றைய நிகழ்ச்சியில், அஸ்ஸாம், ஜார்கண்ட் மற்றும் கேரளாவைச் சேர்ந்த பயனாளிகளிடம் இருந்து அவர்களின் வாழ்க்கையை மாற்றியமைக்கும் அனுபவங்கள், திட்டத்தின் கீழ் தங்களுக்கென ஒரு நல்ல வீட்டைப் பெற்ற பிறகு கிடைத்த நன்மைகள் பற்றி செயலாளர் அறிந்து கொண்டார்.
அவர்களின் வீடுகளின் காணொலி சுற்றுப்பயணமும் மேற்கொள்ளப்பட்டது. அசாமில் இருந்து திருமதி. குந்தி சிங் மற்றும் திருமதி மிலோன் மண்டல் ஆகியோர் இந்த இணையவழி உரையாடலின் ஒரு பகுதியாக இருந்தனர்.
ஜார்கண்டிலிருந்து திருமதி. மனிஷா கச்சாப் மற்றும் திருமதி. மாமணி பால் ஆகியோரும், கேரளாவில் இருந்து திருமதி. ரதன்மணி மற்றும் திருமதி. சுமா ஆர். ஆகியோர் நிகழ்ச்சியில் இணைந்தனர்.
தங்களுக்கு சொந்த வீடு கிடைத்திருப்பதன் மூலம் கனவு நனவாகி உள்ளது என்றும், இத்திட்டம் இல்லையென்றால் தங்களால் வீடு கட்ட முடியாமல் போயிருக்கும் என்றும் பயனாளிகள் செயலாளரிடம் தெரிவித்தனர். விடுதலையின் அமிர்தப் பெருவிழாவின் ஒரு பகுதியாக இந்த நிகழ்ச்சிக்கு ஏற்பாடு செய்யப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1799053
பிரதமர் அலுவலகம்
முதன்முறையாக சிங்கப்பூர் ஓபன் பட்டத்தை வென்ற பிவி சிந்துவுக்கு பிரதமர் வாழ்த்து
முதன்முறையாக சிங்கப்பூர் ஓபன் பட்டத்தை வென்ற பிவி சிந்துவுக்கு பிரதமர் திரு நரேந்திர மோடி வாழ்த்து தெரிவித்துள்ளார். இது நாட்டிற்கு பெருமை சேர்க்கும் தருணம் என்றும், வளர்ந்து வரும் வீரர்களுக்கு உத்வேகம் அளிக்கும் என்றும் திரு மோடி கூறியுள்ளார்.
மத்திய விளையாட்டுத் துறை அமைச்சர் திரு அனுராக் சிங் தாக்கூரின் ட்விட்டர் பதிவுக்கு அளித்துள்ள பதிலில் பிரதமர் கூறியிருப்பதாவது:
"@Pvsindhu1 தனது முதல் சிங்கப்பூர் ஓபன் பட்டத்தை வென்றதற்காக நான் வாழ்த்துகிறேன். அவர் மீண்டும் தனது அபாரமான விளையாட்டுத் திறமையை வெளிப்படுத்தி வெற்றியைப் பெற்றுள்ளார். இது நாட்டிற்கு பெருமையான தருணம், மேலும் வளரும் வீரர்களுக்கு உத்வேகம் அளிக்கும்."